**МЕЖДИНЕН КОНСОЛИДИРАН ДОКЛАД ЗА ДЕЙНОСТТА**

**30 ЮНИ 2017**

**Описание и преглед на дейността на Групата**

Ръководството представя своя междинен консолидиран доклад за дейността и междинен консолидиран финансов отчет на ВГЕ-1 ЕООД и неговите дъщерни дружества (Групата) за периода, приключващ на 30 юни 2017 г., изготвен в съответствие с Международните стандарти за финансово отчитане (МСФО), приети от Европейския съюз (ЕС). Междинният консолидиран финансов отчет не е одитиран.

Основната дейност на Групата е организация, управление и експлоатация на вятърни електроцентрали и проекти за алтернативна енергия от възобновяеми енергийни източници. През 2017 г., Групата продължава да произвежда и продава електрическа енергия на Енерго-Про Продажби АД (предишно Е.ОН България Продажби АД) в съответствие със сключения през 2010 г. договор.

Финансовият резултат след данъци на Групата за шест месечния период, приключващ на 30 юни 2017 г. е печалба в размер на 352 хиляди лева (30 юни 2016 г.: 99 хиляди лева).

**Финансови инструменти и управление на риска**

Финансовите инструменти на Групата включват парични средства по банкови сметки, краткосрочни вземания, краткосрочни задължения и лихвоносни заеми и привлечени средства. Основната цел на тези финансови инструменти е да се осигури финансиране за дейността на Групата. Групата е изложена на риск от промени в пазарните нива на лихвените проценти главно по отношение на дългосрочните си задължения по заеми с плаващи лихвени проценти. Групата управлява лихвения риск, като поддържа балансиран портфейл от дългове и привлечени средства с фиксирани и променливи лихвени проценти. Групата осъществява сделки, деноминирани в чуждестранна валута, във връзка с финансирането и дейността си. Основната част от сделките на Групата са в евро и тъй като българският лев е обвързан с еврото при фиксиран курс, валутният риск се счита за нисък. Групата не използва никакъв специален финансов инструмент, за да хеджира този риск. Основният кредитен риск, на който е изложена Групата, е свързан с нейните вземания и парични средства по банкови сметки. Вземанията на Групата се състоят от търговски вземания. Няма значителен кредитен риск, свързан с тях. Ефективното управление на ликвидността на Групата предполага осигуряване на достатъчно оборотни средства, главно чрез сделки с българско електроразпределително дружество – Енерго-Про Продажби АД, както и използването на лихвоносно финансиране от свързани лица и банки.

**Информация за сключени големи сделки и такива от съществено значение за дейността на емитента**

През периода, приключващ на 30 юни 2017 г. няма сключени големи сделки или такива от съществено значение за дейността на Групата.

**Информация относно сделките, сключени между емитента и свързани лица, през отчетния период**

В таблицата по-долу е представена общата сума на сделките, които са сключени със свързани лица през периода, приключващ на 30 юни 2017 и 2016 г., и крайните салда със свързани лица към края на периода, приключващ на 30 юни 2017 и 31 декември 2016:

**МЕЖДИНЕН КОНСОЛИДИРАН ДОКЛАД ЗА ДЕЙНОСТТА**

**30 ЮНИ 2017**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Свързано лице* |  | *Заеми, получени от свързано лице през годината* |  | *Разходи за лихви* |  | *Суми, дължими на свързано лице* |  | *Вид на сделката* |
|  |  | **хил. лв.** |  | **хил. лв.** |  | **хил. лв.** |  |  |
| Юнит Инвестмънт Н.В. |  | - |  | 76 |  | 4,938 |  | Заеми, получени от компания - майка |
| **Шест-месечния период, приключващ на 30 юни 2017** |  | **-** |  | **76** |  | **4,938** |  |  |
| Юнит Инвестмънт Н.В. |  | 63 |  | 75 |  | 4,862 |  | Заеми, получени от компания - майка |
| **Шест-месечния период, приключващ на 30 юни 2016** |  | **63** |  | **75** |  | **4,862** |  |  |

**Движение по заемите, получени от свързани лица**

|  |  |  |  |
| --- | --- | --- | --- |
|  | **30 юни 2017** |  | **30 юни 2016** |
|  | **хил. лв.** |  | **хил. лв.** |
| В началото на периода | 4,862 |  | 4,471 |
| Получени заеми | - |  | 63 |
| Начислени лихви | 76 |  | 75 |
| **В края на периода** | **4,938** |  | **4,609** |

На Групата е предоставен заем от компанията майка (Юнит Инвестмънтс Н.В.). Основните условията по този заем са обобщени по-долу:

* Първоначална стойност на заема – 1,500 хил. евро, а съгласно анекс от 16 август 2010 г. лимитът е определен на 3,650 хил. евро и 450 хил. щатски долара. Съгласно анекс от 16 декември 2010 г. лимитът е променен на 3,650 хил. евро
* Цел – финансиране покупка на ветрогенератор
* Срок – 3 години след началната дата на договора , която е 2 август 2010 г.; предоговорен до 2 август 2017 г.
* Договорена лихва – 4% годишно над тримесечния EURIBOR за съответния период за депозитите в евро; плащането (главница и лихва) ще се извършва на датата на падежа (лихви се начисляват за всеки тримесечен период).

Джем Ширин Ерхан Озил

Управител Управител

ВГЕ-1 ЕООД

26 юли 2017 г.

София, България